કહેવાય છે કે પોતાની જાતને પીડા આપતી વખતે દેવતાઓ તેમનાં શરીરનો કબજો લઈ લે છે એટલે તેમને કોઈ પણ જાતની પીડાનો અનુભવ થતો નથી અને ખાસ પ્રકારનાં પવિત્ર વસ્ત્રો પહેરેલાં આ લોકો કેવી-કેવી વસ્તુઓ પોતાના ગાલમાં ખૂંચાવીને આરપાર કરે છે એનું લિસ્ટ જોઈ લો : અણિયાળી મોટી તલવાર (ઘણી વાર મ્યાન સાથે), આખું વૃક્ષ વાઢી નાખે એવા કરવત જેવા દાંતા ધરાવતા છરા, બબ્બે-ત્રણત્રણ ફૂટ લાંબા તીક્ષ્ણ સોયા, ધાતુની સુરાહીઓ, પેટ્રોલ પૂરવાનો પમ્પ, દાંતરડાં, મૂળો-ગાજર જેવાં શાકભાજી, છત્રીનાં હૅન્ડલ (છત્રી સાથે), રિવૉલ્વરનાં નાળચાં, રાઇફલનાં કૂદાં, મસમોટા નટ-બૉલ્ટ ખોલી નાખે એવી પાના-પક્કડ, બાળકો પગેથી ધક્કો મારીને ચલાવે છે એવું સ્કૂટર, સાઇકલ અને મોટરબાઇકનાં હૅન્ડલ, નાઇટ-લૅમ્પ, કાદવ ઉલેચવાનો પાવડો, આખેઆખી સાઇકલ અને આખી તલવાર બન્ને ગાલની આરપાર પસાર કરી એમાં બન્ને છેડે ત્રણત્રણ-ચારચાર અનાનસ ભરાવવાં, ઝાડપાનનો આકાર આપવા માટે વપરાતી માળીની મોટી કાતર વગેરે.